|  |
| --- |
| **לפניכם הגדרות העוסקות בנושא זכויות האדם. ציינו ליד כל אחת מההגדרות את המושג המתאים לה מבין המושגים הבאים:** |
| חופש העיסוק, הזכות לחיים וביטחון, הזכות לשוויון, הזכות לחירות, חירות הביטוי וחירות המידע, חירות המחשבה והדעה, הזכות לשם טוב, חופש הדת וחופש מדת, הזכות להליך הוגן, חירות המצפון, הזכות לכבוד, חירות ההתאגדות, חירות התנועה, הזכות לקניין, הזכות לפרטיות. |
| 1. הזכות הבסיסית ביותר של האדם , היא הזכות שחייו/גופו לא יפגעו בשום צורה שהיא (פיזית/מילולית/רגשית). הזכות כוללת גם את זכותו של האדם שלא לחשוש מפני פגיעה פיזית או מילולית. המדינה חייבת להגן על זכות זו של אזרחיה. הזכות לחיים וביטחון. |
| 2. בני האדם הם יצורים בעלי תבונה המנהלים את חייהם בהגיון ומסוגלים לשאת בתוצאות מעשיהם. לאדם ישנה זכות חופשית לשלוט בחייו ולפעול כרצונו (כמובן מבלי שתהיה פגיעה בבני אדם אחרים ו/או בחוק). הזכות לחירות. |
| 3. זכותו הבסיסית של כל אדם לחשוב מחשבות באופן חופשי ולגבש לעצמו דעה על כל נושא בעולם (אפילו דעה שלא מקובלת). חירות המחשבה והדעה. |
| 4. חירות על פיה האדם פועל או מסרב לפעול, בשם המצפון שלו (המבוסס על אמונה, הכרה, השקפת עולם וערכים שהאדם גיבש לעצמו). חירות המצפון. |
| 5. האדם יכול לבטא, את מחשבותיו, דעותיו בכל דרך, חירות זו באה לידי ביטוי במישור הפרטי (כל אדם יכול לבטא את מחשבתו) + במישור החברתי (כל אדם יכול לבקש מידע על פעולת השלטון ונציגיו, ולבחרו את הדעות שמתאימות לו). חירות הביטוי וחירות המידע. |
| 6. כל אדם יכול לפעול כחלק מקבוצה ולשתף פעולה עם אנשים אחרים, כדי לקדם מטרות משותפות. חופש ההתאגדות. |
| 7. זכותו של כל אדם לבחור ולהאמין בדת מסוימת אולם זכותו של כל אדם גם לחופש מדת, כלומר זכותו להחליט שהוא לא מקבל על עצמו את הטקסים הפולחניים של דת מסוימת. חופש הדת וחופש מדת. |
| 8. זכותו של כל אדם לנוע בחופשיות ממקום למקום. חירות התנועה. |
| 9. כל אדם יכול לעבוד במה שהוא רוצה (מבלי שהדבר יפגע באחרים). חופש העיסוק. |
| 10. זכותו של כל אדם לשמור על רכוש חומרי (קרקע, בית, כסף), ו/או רכוש רוחני (המצאות, סרטים, תוכנות מחשב, מאמרים), שהוא ו/או משפחתו הרוויחו. הזכות לקניין. |
| 11. "כל בני האדם נולדו בני חורין ושווים בערכם ובזכויותיהם" => יש להתייחס באופן שווה לכל אדם. הזכות לשוויון. |
| 12. הדמוקרטיה בנתה שורה של הגנות על מנת שלא ייפגעו זכויותיו של נאשם במהלך העמדתו לדין. הזכות להליך הוגן. |
| 13. כבוד האדם הוא הבסיס והמקור לכל זכויות האדם. זכותו של כל אדם שלא תפגע תחושת הכבוד העצמי שלו. זכות לכבוד. |
| 14. זכותו של כל אדם לחיות את חייו ללא חשיפה, התערבות וחדירה לחייו. הזכות לפרטיות. |
| 15. זכותו של כל אדם שלא יוכפש שמו ללא סיבה.הזכות לשם טוב. |

**דף עבודה בנושא: זכויות האדם**